CELEX: 32019R0644
Language: lt
Date: 2019-04-15 00:00:00
Title: 2019 m. balandžio 15 d. Komisijos įgyvendinimo reglamentas (ES) 2019/644 dėl tam tikrų prekių klasifikavimo Kombinuotojoje nomenklatūroje

25.4.2019   
               
               
                  LT
               
               
                  Europos Sąjungos oficialusis leidinys
               
               
                  L 110/4
               
            
         KOMISIJOS ĮGYVENDINIMO REGLAMENTAS (ES) 2019/644
         2019 m. balandžio 15 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. balandžio 15 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Aparatas skysčio lašeliams tiksliai perkelti (vadinamasis skysčių pilstytuvas), kurio matmenys yra maždaug 540 × 680 × 930 mm, o svoris – apie 128 kg.
                        Aparatą sudaro du įtaisai mikroplokštelėms (šaltinio plokštelei ir paskirties plokštelei) įdėti, du dejonizavimo strypai ir ultragarso įtaisas, sumontuoti kompaktiškame korpuse su kontroliniu LED, nedideliu ekranu ir avariniu mygtuku.
                        Aparatas veikia taikant akustinio lašinimo (ADE) metodą: naudojant garso energiją (kryptingus ultragarso impulsus) labai mažas skysčio lašelių tūris nuo šaltinio plokštelės ypač preciziškai ir tiksliai perkeliamas ant inversinės paskirties plokštelės.
                        Sistema perkelia 2,5 nanolitro lašelius per vieną vyksmą ir gali perkelti didesnį skysčio tūrį. Lašinant iki 500 kartų per sekundę iš šaltinio perkeliama daugybė lašelių.
                        Aparatas naudojamas laboratorijose mėginiams ruošti tam tikrą reagentų kiekį nuo vienos mikroplokštelės perkeliant ant kitos.
                     
                     
                        8479 89 97 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 8479 , 8479 89  ir 8479 89 97  atitinkančiais prekių aprašymais.
                        Aparatas yra sudėtinis gaminys, kaip apibrėžta 3 bendrosios aiškinimo taisyklės b punkte, ir klasifikuotinas pagal sudedamąją dalį, kuri nulemia esminį gaminio požymį. Nors tiksliam skysčio tūrio dozavimui užtikrinti matavimas ir analizė yra būtini, esminį aparato požymį nulemiančia funkcija laikytinas tikslus perkeliamų lašelių dozavimas naudojant ultragarsą.
                        Aparatas nelaikytinas prietaisu arba aparatu, skirtu srautui (debitui), lygiui, slėgiui arba kitiems skysčių arba dujų kintamiesiems matuoti arba tikrinti ir nepriskirtinas 9026  pozicijai, nes matavimas ir analizė yra jo pagalbinės funkcijos.
                        Todėl aparatas laikytinas kita mašina ir mechaniniu įrenginiu, atliekančiais tam tikras jiems būdingas funkcijas, nenurodytas kitoje vietoje, ir jam priskirtinas KN kodas 8479 89 97 .